Danska herflugvélin á Reykjavíkurflugvelli rétt fyrir klukkan tólf í dag . Landhelgisgæslan C130 Hercules-flugvél danska flughersins þarf að fljúga frá Reykjavíkurflugvelli til Keflavíkurflugvallar , áður en haldið er norður í land , þar sem ekki er hægt að afferma búnað um borð í vélinni í Reykjavík . Ásgeir Erlendsson , upplýsingafulltrúi Landhelgisgæslunnar , segir í samtali við Vísi að nauðsynlegt sé að afferma vélana að hluta áður en vélin er aftur fyllt af búnaði sem nota á við leit í Sölvadal . Landhelgisgæslan óskaði eftir liðsinni danska flughersins vegna leitar sem nú stendur yfir í Sölvadal í Eyjafirði þar sem unglingspiltur féll í Núpá í gær . Tóku Danir vel í beiðnina og lenti vélin á Reykjavíkurflugvelli 11:48 . Ásgeir segir að ekki sé til staðar búnaður á flugvellinum í Reykjavík til að afferma vélina þar . Þörf sé á tvöföldum lyftara til að ná búnaðnum út . Hann segir að vélin væri í þann mun að leggja af stað til Keflavíkur þegar Vísir náði tali af honum um 12:50 . Þá sé von á að klukkutíma hið minnsta , mögulega tvo , taki að afferma í Keflavík . Um borð eru kafarar , björgunarsveitarmenn og búnaður sem á að nota í leitinni í Sölvadal . Hans er enn leitað , en aðstæður til leitar eru erfiðar á vettvangi og munu versna eftir því sem kólnar í veðri . Landhelgisgæslan óskaði eftir liðsinni danska flughersins vegna leitar sem nú stendur yfir í Sölvadal .